71. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. Η-30027/496 της 9/14 Δεκ. 1977 (ΦΕΚ Β΄ 1290) Περί καθορισμού προδιαγραφών ζωνών ασφαλείας οδηγών και επιβατών επιβατικών αυτοκινήτων. Σύμφωνα με τις διατάξεις της παρ. 16 του άρθρ. 81 του Κώδικα Οδικής Κυκλοφορίας, που κυρώθηκε με το Νόμ. 614/1977 (ΦΕΚ 167/Α΄/1977), αποφασίζουμε: 1.Καθορίζουμε τα ακόλουθα, ως προς τις προδιαγραφές των ζωνών ασφαλείας οδηγών και επιβατών επιβατικών αυτοκινήτων: α)Ζώνες ασφαλείας που κατασκευάζονται στο εξωτερικό: (Μετά τη σελ. 262,9524) Σελ. 262,9525 Τεύχος -Σελ. Κώδικας Οδικής Κυκλοφορίας 21.Ε.ι.68-71 αα)Ζώνες ασφαλείας, που κατασκευάζονται στο εξωτερικό, επιτρέπεται να χρησιμοποιούνται στην Ελλάδα, αν οι ζώνες αυτές είναι κατασκευασμένες σύμφωνα με τους σχετικούς όρους και τις τεχνικές προδιαγραφές της Χώρας προελεύσεως. ββ)Για την εφαρμογή αυτής της διατάξεως, οι εισαγωγείς ζωνών ασφαλείας οφείλουν μαζί με τα προτιμολόγια των εργοστασίων κατασκευής να υποβάλλουν στις Τράπεζες, που μεσολαβούν για την έγκριση των σχετικών πιστώσεων και πιστοποιητικό των αρμοδίων κρατικών αρχών ή ειδικών ινστιτούτων και οργανισμών, αναγνωρισμένων από το Κράτος, από το οποίο να προκύπτει ότι οι ζώνες ασφαλείας που θα εισαχθούν είναι κατασκευασμένες σύμφωνα με τους σχετικούς όρους και τις τεχνικές προδιαγραφές της χώρας προελεύσεως. γγ)Οι εισαγόμενες ζώνες ασφαλείας πρέπει να έχουν απαραιτήτως τη σήμανση που προβλέπουν οι προδιαγραφές κατασκευής τους. β)Ζώνες ασφαλείας ελληνικής κατασκευής: Ζώνες ασφαλείας, που κατασκευάζονται στην Ελλάδα, επιτρέπεται να χρησιμοποιούνται, εφ’ όσον οι κατασκευαστές τους είναι εφοδιασμένοι με πιστοποιητικό του Υπουργείου Βιομηχανίας, από το οποίο να προκύπτει ότι οι ζώνες αυτές είναι κατασκευασμένες είτε σύμφωνα με τις τεχνικές προδιαγραφές κατασκευής ζωνών ασφαλείας, τις οποίες έχει καθορίσει το Υπουργείο αυτό, με την 43678/780/1975 απόφασή του, είτε βάσει των τεχνικών προδιαγραφών κατασκευής ζωνών ασφαλείας κρατών – μελών των Ευρωπαϊκών Κοινοτήτων. 2.Η απόφαση αυτή να δημοσιευθή στην Εφημερίδα της Κυβερνήσεως και ν’ αρχίσει να εφαρμόζεται από της δημοσιεύσεώς της. 